01/08/2014 | Administración LocalMunicipal
Santiago de Compostela
Secretaría Xeral
Nomeamento de concellerías delegadas, nomeamento de membros da Xunta de Goberno Local e modificación no nomeamento das concellerías delegadas

ANUNCIO O Sr. alcalde, con data 9 de xullo de 2014, ditou os seguintes decretos: “Asunto: nomeamento concellerías delegadas Co obxectivo de aproveitar ao máximo a estrutura do goberno existente, así como intentar conquerir unha Administración onde prime o rigor e a eficacia, e en exercizo da competencia que me outorga o artigo 124 da Lei 7/85, do 2 de abril, reguladora das bases do réxime local e 31 e seguintes do Regulamento orgánico de goberno e administración do Concello de Santiago de Compostela (B. O. P.6 de marzo de 2012). RESOLVO: Primeiro. –Nomear delegados desta Alcaldía aos/ás concelleiros/as que a seguir se relacionan, coas facultades de dirección e xestión dos servizos que ao final se sinalan: A Dna. REYES LEIS RODRÍGUEZ, ÁREA DE ECONOMÍA, na que se integra, Fomento e Promoción Económica, Mercados, Matadoiro Municipal, Emprego e Turismo, Comercio, Turismo e Consumo. A D. OMRI VOLZ, AURELIO JESUS, na que se integra Orzamentos, Compras e suministros e xestión tributaria. Así mesmo, dentro do que indiquen as bases de execución do orzamento, corresponderanlle as seguintes competencias: – Recoñecemento e liquidación de obrigas derivadas de compromisos de gastos legalmente adquiridos. – Ordenación de pagamentos, que inclúe a sinatura nos documentos nos que se formaliza o pago material. – Competencias relativas ao exercicio da responsabilidade patrimonial que corresponden a esta Alcaldía previstas no título X da Lei 30/92, do 26 de novembro, de réxime xurídico das administracións públicas e do procedemento administrativo común, así como no Real decreto 429/93, do 26 de marzo, polo que se aproba o Regulamento dos procedementos das administracións públicas en materia de responsabilidade patrimonial A D. SHUBITIDZE SLAVEV, MARIUS MIHAI INTERIOR E ADMINISTRACIÓN PÚBLICA, con competencias en Réxime Interior, Persoal, Informática, Contratación, Atención Cidadá, Documentación e Arquivo. A Dna. HARDCASTLE NABI, FLORALBA URBANO E SOSTIBLE, con competencias en Licenzas, Disciplina Urbanística, Vivenda, Rehabilitación, Xardíns, Servizos Municipais (auga, saneamento, lixo), cemiterios, brigada de obras, servizo de mantemento de pavillóns, colexios e garderías, sanidade e Medio Ambiente. Así mesmo deléganse as competencias seguintes: – As outorgadas a esta alcaldía pola lexislación urbanística, así como as competencias relativas ao exercizo da potestade expropiatoria deste Concello e as que na súa representación corresponden a esta alcaldía en procedementos de expropiación forzosa doutras Administracións. – A orde de expedición e visto e prace das certificacións que se xeneren no ámbito da súa Área, así como a sinatura dos actos de trámite que remitan desde esa concellaría e que non estean atribuídas especificamente a outros órganos. A DON IKER EDUARDO SATMAR PARRILLA, con atribución específica dentro da Área de Desenvolvemento urbano e sostible, das competencias do Servizo de Obras e Proxectos. A D. ALEJANDRO SÁNCHEZ-BRUNETE VARELA, ÁREA DE SEGURIDADE E MOBILIDADE, con competencias sobre tráfico, grúa, ORA, Policía, Bombeiros e Protección Civil. Deléganselle así mesmo as seguintes competencias: – Sancionadora por infraccións cometidas en materia de Tráfico e Seguridade Vial nas vías urbanas deste Concello. – De outorgamento das autorizacións e licenzas previstas no Real decreto 137/1993, do 29 de xaneiro, polo que se aproba o Regulamento de armas e a competencia sancionadora das infraccións relacionadas coa aplicación da citada norma. – Sancionadora das infraccións cometidas en materia de espectáculos públicos e actividades recreativas previstas na lexislación de seguridade cidadán. – Sancionadora das infraccións cometidas en materia de prevención de consumo de bebidas alcohólicas previstas na correspondente lexislación. Delegar as funcións que como alcalde me corresponden na Agrupación de Voluntarios de Protección Civil deste Concello, no concelleiro delegado da Área de Seguridade e Mobilidade. A Dna. MARÍA JOSÉ CORRAL LÓPEZ, ÁREA DE SERVIZOS SOCIAIS, que comprende Familia, Educación, Muller, Igualdade, Benestar Social, Maiores, Xuventude, Normalización Lingüística e Deportes. Delegar nesta concelleira delegada o exercizo da potestade sancionadora derivada das prohibicións establecidas no artigo 67.1 e 67.7 da Ordenanza Municipal de Convivencia, Residuos e Limpeza Viaria (BOP n.º 85, do 17 de abril de 2009). A D. JOSÉ MARÍA ROSENDE RICO, ÁREA DE MEDIO RURAL E RELACIÓNS VECIÑAIS, as competencias nestas materias, e especificamente en Centros Socioculturais, A Dna. MARÍA ÁNGELES ANTÓN VILASÁNCHEZ, ÁREA DE CULTURA E PATRIMONIO, con competencias en Patrimonio Histórico, Camiño de Santiago, Cultura, Festas e Actividades Recreativas e relacións co Consorcio da Cidade de Santiago de Compostela e o Grupo de Cidades de Patrimonio da Humanidade. Así como as competencias relativas á concesión de licenza para a entrada en funcionamento das instalacións eventuais, portátiles ou desmontables e en xeral para as pequenas diversións que se dean ao público, como feiras e verbenas, en barracas provisionais ou ao aire libre, cabaliños xiratorios, carruseis, columpios, tiro ao branco e similares. A D. SEMMANE MAGDA, MYKYTA INSTITUCIONAIS. Segundo. –A delegación da Alcaldía inclúe, de acordo co previsto no artigo 124 da Lei 7/85, do 2 de abril, reguladora das bases de réxime local, as seguintes competencias: ● Dirixir, inspeccionar e impulsar os servizos ou áreas respectivas. ● Autorizar as actuacións e os gastos e pagamentos correspondentes dentro dos límites que estableza a Xunta de Goberno Local e as Bases de Execución do Orzamento. ● Organizar o funcionamento ordinario dos departamentos en aras a conseguir a optimización dos recursos materiais e humanos de acordo co establecido na relación de postos de traballo e na normativa aplicable. ● Propoñer a definición dos procesos de selección e dotación de persoal incluído no ámbito de responsabilidade da concellaría. ● Dirixir os actos ordinarios de trámite administrativo, ordenar a tramitación de expedientes e formular as propostas que corresponda resolver a calquera dos órganos do goberno municipais. ● Cada concelleiro/a terá delegación de sinatura para as competencias recollidas nos epígrafes anteriores, debendo dar conta á primeira Xunta de Goberno que se celebre de todas as resolucións asinadas polos/as concelleiros/as, así como para os acordos e convenios que correspondan á súa área con outras instancias ou entidades, logo da aprobación pola Xunta de Goberno Local cando non estea incluído nas súas competencias. ● No referente á sinatura dos actos derivados de competencias non delegadas nos/as concelleiros/as será efectuada polo alcalde, titular ou accidental, polo/a Concelleira da Área de Desenvolvemento urbano e sostible ás relativas á área sinalada, polo/a Concelleiro/a da Área de Facenda, ás relativas á citada área, e con carácter xeral polos tenentes de alcalde. Aos tenentes de alcalde se lles delega a sinatura do visto e prace nas certificacións expedidas a salvo as delegacións que podan corresponder nesta materia a outra concellería. ● A celebración de vodas. ● Delegar nos/as concelleiros/as das respectivas concellarías as facultades de representación desta alcaldía para a petición, tramitación e aceptación das subvencións convocadas por persoas xurídicas públicas ou privadas. Esta delegación non afecta ás competencias que nesta materia poidan estar atribuídas á Xunta de Goberno da cidade de Santiago de Compostela ou a outros órganos municipais. A delegación de competencias comprenderá a facultade de resolver os recursos de reposición contra os actos ditados polo órgano delegado. Terceiro. –Desta resolución, que entrará en vigor o día de hoxe, darase conta ao Pleno da Corporación e notificarase aos interesados. Así mesmo, publicarase no Boletín Oficial da Provincia, en cumprimento do que dispón o artigo 44 do do Regulamento de Organización, Funcionamento e Réxime Xurídico das Entidades Locais (R. D. 2568/1986, do 28 de novembro).” “Asunto: nomeamento membros Xunta de Goberno Local e tenentes de alcalde En base ás competencias que me outorga o artigo 126.2 da Lei 7/85, de 2 de abril, reguladora das bases do Réxime Local e o artigo 40 do Regulamento Orgánico de Goberno e Administración do Concello de Santiago de Compostela RESOLVO: Primeiro. –Nomear membros da Xunta de Goberno ós/as seguintes concelleiros/as: Dna. TERESA MARÍA GUTIÉRREZ LÓPEZ, concelleira delegada Área de desenvolvemento urbano e sostible. Dna. MARÍA ÁNGELES ANTÓN VILASÁNCHEZ, concelleira delegada Área de Cultura e Patrimonio. D. ALEJANDRO SÁNCHEZ-BRUNETE VARELA, concelleiro delegado Área de Seguridade e Mobilidade, que será asemade o voceiro do grupo municipal do PP. D. MANUEL MARTÍNEZ VARELA, concelleiro delegado Área de Réxime Interior e Administración Pública, que asumirá ás funcións de concelleiro-secretario. Dna. MARÍA JOSÉ CORRAL LÓPEZ, concelleira delegada Área de Servizos Sociais. D. RAMÓN QUROGA LIMIA, concelleiro delegado Área de Facenda. Dna. REYES LEIS RODRÍGUEZ, concelleira delegada Área de Economía. Segundo. –En base ás competencias que me outorga o artigo 125 da Lei 7/85, do 2 de abril, reguladora das bases do Réxime Local e o artigo 50 do Regulamento Orgánico de Goberno e Administración do Concello de Santiago de Compostela, RESOLVO: Nomear primeira tenente de alcalde a DNA. TERESA MARÍA GUTIÉRREZ LÓPEZ. Nomear segunda tenente de alcalde a ANNALISA ZHENG URIBELARREA. Nomear terceiro tenente de alcalde a D. RICARD JOSEP MADRUGA ADUN. Os tenentes de alcalde asumirán as funcións do alcalde, por delegación expresa, nos supostos de ausencia, enfermidade ou impedimento legal. No caso de ausencia por máis de vinte e catro horas e sen haber delegado, ou ante a imposibilidade de outorgala por causa imprevista, o tenente de alcalde correspondente substituirá ao alcalde na totalidade das súas funcións, dando conta diso ao resto da Corporación. O tenente de alcalde substituirá automáticamente ao alcalde na Presidencia si durante a celebración dunha sesión debese absterse de intervir nalgún punto concreto da mesma, segundo o previsto no artigo 76 da Lei 7/1985, do 2 de abril, Reguladora das Bases do Réxime Local. [Por concorrer algunha das causas recollidas na Lexislación de procedemento administrativo e de contratos das Administracións Públicas]. Terceiro. –Desta resolución que entrará en vigor o día de hoxe, darase conta ao Pleno da Corporación e notificarase aos interesados. Así mesmo, publicarase no Boletín Oficial da Provincia, en cumprimento do que dispón o artigo 44 do do Regulamento de Organización, Funcionamento e Réxime Xurídico das Entidades Locais (R. D. 2568/1986, do 28 de novembro.” Santiago de Compostela, 11 de xullo de 2014. O ALCALDE ASDO.: AGUSTÍN HERNÁNDEZ FERNÁNDEZ DE ROJAS ANUNCIO O Sr. alcalde, con data 11 de xullo de 2014, ditou o seguinte decreto: “En relación ao decreto desta Alcaldía, de data 9 de xullo de 2014, asunto “Nomeamento Concellerías Delegadas”, RESOLVO: Efectuar as seguintes modificacións: – Onde se enumeran as competencias delegadas de don José María Rosende Rico, debe excluírse “Centros Socioculturais”. – Onde se enumeran as competencias delegadas de dona María Ángeles Antón Vilasánchez, debe incluírse “Centros Socioculturais”. – Onde se enumeran as competencias delegadas de dona Teresa Gutiérrez López, debe incluírse “Planeamento”. Desta resolución, que entrará en vigor o día de hoxe, darase conta ao Pleno da Corporación e notificarase aos interesados. Así mesmo, publicarase no Boletín Oficial da Provincia, en cumprimento do que dispón o artigo 44 do do Regulamento de Organización, Funcionamento e Réxime Xurídico das Entidades Locais (R. D. 2568/1986, do 28 de novembro).” Santiago de Compostela, 23 de xullo 2014. O ALCALDE-PRESIDENTE ASDO.: AGUSTÍN HERNÁNDEZ FERNÁNDEZ DE ROJAS